Ashley Benson

Ashley Victoria Benson (s. 18. joulukuuta 1989 Anaheim, Kalifornia, Yhdysvallat) on yhdysvaltalainen näyttelijä ja malli. Hän on tunnettu Abby Deveraux’n roolista saippuasarjassa Päivien viemää sekä Hanna Marinin roolista jännityssarjassa Valehtelevat viettelijät.

 Tausta 
Benson syntyi ja varttui Kalifornian Anaheimissä. Hänen vanhempansa ovat Shannon Hart ja Jeff Benson, ja hänellä on isosisko Shaylene.

Benson on tanssinut neljävuotiaasta asti ja harrasti muun muassa balettia, jazztanssia ja hiphopia. Hän esiintyi lapsena musikaaleissa ja joulukirkossa, ja pääsi Ford-mallitoimiston listalle kahdeksanvuotiaana.

 Ura 
Bensonilla oli vuonna 2004 pikkurooli elokuvassa 13 ja risat. Samana vuonna hän sai isomman roolin saippuasarjasta Päivien viemää, jossa hän näytteli Jennifer ja Jack Deveraux’n tytärtä. Hän esiintyi sarjassa vuoteen 2007 asti ja lähti saatuaan pääroolin elokuvasta Anna palaa 4, joka julkaistiin suoraan DVD:lle.

Vuosina 2010–2017 Benson näytteli Hanna Marinin roolia jännityssarjassa Valehtelevat viettelijät.

Vuonna 2012 Benson esitti yhtä päärooleista elokuvassa Spring Breakers. Hänellä oli 1980-luvun suositun pelihahmon Lady Lisan rooli toimintaelokuvassa Pixels, joka sai ensi-iltansa elokuussa 2015.

 Yksityiselämä 
Benson seurusteli huippumalli Cara Delevingnen kanssa vuoden 2018 toukokuusta lähtien. Paljon julkisuutta saanut suhde päättyi huhtikuussa 2020. Benson avioitui öljyperijä Brandon Davisin kanssa vuonna 2023. He saivat tyttären helmikuussa 2024.

 Filmografia 
Elokuvat Vuosi Suomenkielinen nimi Alkuperäinen nimi Rooli Huom. 2004 13 ja risat 13 Going on 30 Six Chick 2007 Anna palaa 4 Bring It On: In It to Win It Carson suoraan DVD:lle 2008 Bart Got a Room Bart Got a Room Alice Cheerleader-skandaali  Fab Five: The Texas Cheerleader Scandal Brooke Tippit Televisioelokuva 2010 Christmas Cupid Christmas Cupid Caitlin Quinn 2012 Spring Breakers Spring Breakers Brit 2013 Time Warrior Time Warrior Stephanie 2015 Ratter Ratter Emma Taylor Pixels Pixels Lady Lisa 2016  Elvis & Nixon Elvis & Nixon Margaret 2017 Chronically Metropolitan Chronically Metropolitan Jessie 2018 Her Smell  Her Smell Roxie Rotten 2021 The Birthday Cake The Birthday Cake Tracey2022 Private Property Private Property Kathryn Carlyle The Loneliest Boy in the World The Loneliest Boy in the World Margot 2023 Mob Land Mob Land Caroline Conners 2024 McVeigh McVeigh Cindy

Televisiosarjat Vuosi Suomenkielinen nimi Rooli Jaksot 2002 Nikki tanssija ”Working Girl” (julkaisematon) Poliisipäällikkö Mannion Melissa Howell ”Explicit Activities” West Wing tyttö ”Game On” 2004 Strong Medicine – kovaa lääkettä April ”Cape Cancer” 2004–2007 Päivien viemää Abigail ”Abby” Deveraux Roolin kesto: 12. marraskuuta 2004 – 2. toukokuuta 2007 2005 Seitsemäs taivas Margot 2 jaksoa Zoey 101 Candice ”Quinn’s Date” 2006 O.C. Riley ”The Summer Bummer” 2008 CSI: Miami Amy Beck ”Bombshell” Supernatural Tracy Davis ”It’s the Great Pumpkin, Sam Winchester” 2009–2010 Eastwick Mia Torcoletti 12 jaksoa 2010–2017 Valehtelevat viettelijät Hanna Marin 160 jaksoa 2013 Ensisilmäyksellä Carly Whittaker ”Ring Up!” 2013–2014 Ravenswood Hanna Marin 2 jaksoa 2014 Family Guy Dakota (ääni) ”Brian’s a Bad Father”

Lähteet

 Aiheesta muualla 



Luokka:Yhdysvaltalaiset televisionäyttelijät
Luokka:Vuonna 1989 syntyneet
Luokka:Elävät henkilöt
Luokka:Seulonnan keskeiset artikkelit
Luokka:Yhdysvaltalaiset lapsinäyttelijät